Онлайн дискусия „Лидери за НОВО НАЧАЛО“
2021-02-17 18:30 - 20:00 (Europe/Helsinki)
Епидемията от Covid-19 преобрази и света, и страната ни. Ако ти самият имаш отношение към случващото се през последната година и мислиш, че е дошло време за промяна в обществото ни, вземи участие в дискусията „Лидери за НОВО НАЧАЛО“. Целта на организаторите е да създадат поредица от срещи, в които граждани и лидери от различни области да работят заедно за по-устойчиво общество.
Темите, които се обсъждат по време на предстоящото събитие, са:

как изглежда устойчивата икономическа система;
природните ресурси – трябва ли да ни е грижа за тях;
технологиите и тяхното приложение в настоящето;
трансформирането на индустрията и развитието на обществото.

За кого е подходящо събитието

За всички, които искат да видят позитивна промяна в страната след Covid-19.

Участници

Д-р Джейн Муита – представител на Уницеф за България.
Димитър Цоцорков – председател на Надзорния съвет, Асарел Медет.
Ирена Цакова – директор „Разрешителни и правни дейности“ за дружествата на „Дънди Прешъс Металс“ в България.
Д-р Марина Стефанова – председател на Българската асоциация на специалистите по корпоративна социална отговорност; създател и директор на мултимедийната информационно-образователна програма „CSR AdviceBox“ на фондация „Каузи“.
Специален гост е проф. д-р Уейн Вайсър – преподавател в Кеймбридж, в Института за устойчиво лидерство.

Събитието е безплатно, излъчва се пряко в YouTube канала на НБУ.

Онлайн обучение „Дигитален ПР и социални медии“
2021-02-19 19:00 - 21:00
Учиш ПР или искаш да се развиваш в тази сфера. Наясно си, че ако в миналото дейността на специалистите е била обвързана предимно с публикации в традиционните канали за комуникация, то днес тя се е изместила и в дигиталната среда. Гледай записа на обучението и разбери какви умения и знания са ти нужни, за да се развиваш като дигитален ПР експерт.
От лектора научаваш повече за:

анализа на аудиторията и похватите за достигане до нея;
писането на прессъобщения;
създаването на контакти с журналисти и инфлуенсъри;
анализа на резултатите от действията ти и др.

Можеш да гледаш записа на събитието онлайн, безплатно.
За кого е подходящо събитието

За всички, които искат да се развиват като ПР експерти.

Лектор

Етиен Янев е ПР специалист. Завършил е магистратура по дигитален маркетинг и социални медии към Sheffield University. В момента е преподавател в Руската Президентска Академия в Москва.

Записът е безплатен, с предварителна регистрация.

Онлайн обучение „Финансово-счетоводни аспекти при онлайн търговия и електронни магазини“
2021-02-25 10:00 - 12:00
Обмисляш създаването на онлайн магазин или вече работиш в тази посока. Ако си започнал да реализираш идеята си, вероятно виждаш колко много неизвестни има пред теб – включително и от счетоводен характер. Да откриеш ли собствена фирма или да работиш като частно лице? Трябва ли да се регистрираш по ДДС? Коя платформа да избереш? Всички тези въпроси, а и още много други, не ти дават мира. В такъв случай онлайн обучението е подходящо за теб.
Запиши го, за да разбереш:

какви са спецификите при работата с различните маркетплейси (Etsy, Amazon, Emag и др.);
какви са особеностите на някои от популярните платформи за онлайн магазини;
подробности относно ДДС регистрацията в страната и в чужбина;
повече за POS терминалите и различните платежни системи;
най-важните аспекти на Наредба Н-18;
какви данъци се дължат за стоките, обложени с мито и др.

Разгледай цялата програма на събитието, за да разбереш какви други въпроси ще се дискутират.
За кого е подходящо

За всички, които обмислят да създадат собствен онлайн магазин.

Лектор

Христо Петров, основател на счетоводна къща „Голдън Вижън“. Ръководи екип, специализиран в счетоводството за онлайн бизнеси.

Обучението е с такса, с предварителна регистрация.

Ако закупиш билет до 22.02., цената е 60 лв.

Book Talks vol.17 – събитие от хибриден тип
2021-02-25 19:00 - 21:00 | WORKY, бул. Янко Сакъзов № 32, София, Bulgaria
Вдъхновяваш се от успешните личности, четеш книгите, които четат, изучаваш начина им на мислене или просто се интересуваш от литература, която те подтиква да развиваш своя потенциал. Във всеки от тези случаи изданието Book Talks е точно за теб. Ежемесечно хора от бизнес средите споделят информация за своите любими книги. Включи се през февруари на живо или онлайн, за да чуеш резюмета на:

„The laws of human nature“ – Robert Greene;
„The practice“ – Seth Godin;
„Nonviolent Communication“ – Marshall Rosenberg;
„Атлас изправи рамене“ – Айн Ранд.

Фокус на първите три книги са темите за емпатията, пълноценните взаимоотношения и общуването. Последната книга поставя основата на философията на Ранд – обективизма.
За кого е подходящо събитието

За любителите на книги, развиващи човешкия потенциал.

Книгите ще бъдат представени от:

Ивайло Кунев, автор на STRETCH – Цялостна система за баланс в живота;
Никола Томов – основател на „Aesthetic by Science“.

Събитието е с такса, с предварителна регистрация.

Цената на онлайн билета е 15 лв., а ако присъстваш на живо, таксата е 20 лв.

Онлайн обучение „E-commerce“
2021-03-01 19:00 - 2021-03-27 21:00
Развиваш малък бизнес и си решил, че искаш да го позиционираш и онлайн. Целта ти е да достигнеш до повече от своите клиенти. Наясно си, че успехът е резултат от много малки стъпки, само че не знаеш откъде да започнеш. Курсът „E-commerce“ е добро начало за теб, ако целиш сам да работиш върху електронния си магазин.
В края на обучението ще знаеш как да:

планираш и разработиш своя онлайн бизнес;
оптимизираш магазина си;
анализираш резултата от действията си.

Курсът се провежда дистанционно в реално време. Ако се включиш, имаш достъп до:

постоянен достъп до учебните ресурси;
затворена Facebook група.

Получаваш и сертификат при задоволителен резултат на изпита.
За кого е подходящо събитието

За собственици на бизнес, предприемачи и маркетолози.

Лектор

Димитър Савов е специалист в сферата на маркетинга. Основател е на дигитална агенция „Startup Masters“. Разработвал е кампании както за български, така и за чуждестранни фирми.

Обучението е с такса, с предварителна регистрация.

Онлайн обучение „Авторското право в дигитална среда“
2021-03-09 09:30 - 12:30
Поддържаш собствен блог, споделяш интересна и полезна информация, ангажираш аудиторията си. А случвало ли ти се е да попадаш на свои текстове в чужди сайтове – копирани и публикувани? Знаеш ли как да защитиш авторските си права? Ако все още не си наясно какви стъпки да предприемеш, запиши се за участие в уебинара. Полезен ти е, ако:

създаваш дизайн или съдържание за уеб;
провеждаш онлайн събития.

По време на обучението разбираш и какви са предстоящите промени в Директивата относно авторското право в цифровия единен пазар. Някои от тях са свързани с:

използването на съдържание с посочване на линк към оригиналния текст;
закрилата за онлайн публикациите и др.

В края на срещата можеш да обсъдиш свой конкретен казус с лектора.
За кого е подходящо събитието

За хора, които създават някакъв вид съдържание за уеб.

Лектор

Лектор е адв. Биляна Ангелова -–съдружник в адвокатско дружество „Димитров, Петров и Ко.”

Обучението е с такса, с предварителна регистрация.

„Питай програмист“ – безплатна, онлайн консултация със специалист
2021-03-15 - 2021-03-31
Планираш да си направиш сайт, онлайн магазин, портфолио, но нямаш представа нито откъде да започнеш, нито какъв бюджет да определиш. Или се двоумиш между къстъм разработка и CMS платформа. Какъвто и въпрос да имаш относно твоя бъдещ уеб сайт, сега е моментът да се възползваш от безплатната консултация с програмист.
А може би вече имаш сайт? Често се случва да правиш допълнения и доработки по него. Ако искаш да знаеш:

кой плъгин е най-подходящият за твоята цел – каквато и да е тя;
как да добавиш версия на още един език;
как да подобриш скоростта на сайта;
какви допълнителни защити можеш да му поставиш;
как да го мигрираш на друга платформа, etc.,

вземи участие в безплатната консултация на „Свободна практика“ и задай въпроса си на Марио Пешев.
Как да участваш

Публикувай въпроса си като коментар под месечния пост в рубриката „Питай програмист“. Ако си един от първите 7-ма, очаквай отговор до събота вечер (27.03.2021).

Кой води консултацията

Марио Пешев е създател на „DevriX“. Агенцията се нарежда сред първите 20 в света за WordPress решения. През последните 15 години Марио Пешев създава редица софтуерни решения и уеб приложения. През това време е и лектор в различни фирми и университети в страната. Блогър е и в mariopeshev.com – където споделя познанията си относно маркетинга, бизнес развитието и технологиите.

Последвай линка и задай въпросите си на Марио Пешев.

Кариерно Сафари 2021 – онлайн събитие
2021-03-18 - 2021-03-19
Ти си студент или млад професионалист в конкретна област и търсиш своя кариерен път. Знаеш какво можеш и си наясно кои личностни качества ти помагат в професионален план. Изградил си си и ясна представа за компанията, в която искаш да се развиваш. Сега ти остава да намериш точната фирма и да кандидатстваш за подходяща позиция. В това твое начинание със сигурност може да ти помогне платформата Тук-Там. Как? Включи се в Кариерно Сафари 2021. Основните изисквания са:

да си студент или млад специалист;
да си учил/работил в чужбина или да си се обучавал в чуждестранен университет по програма „Еразъм“ поне един семестър.

Кариерно Сафари ти е полезно, защото:

запознаваш се с екипите на различни компании и разбираш какви са актуалните свободни позиции в съответните фирми;
срещаш успели в своята област професионалисти, които ти дават ценни насоки и съвети за твоето бъдещо развитие.

Заяви участието си в една от следните сфери:

финанси, застраховане и счетоводство;
инженерство;
маркетинг и реклама;
продажби;
информационни технологии;
човешки ресурси.

В тези направления са и бизнес куизовете, в които предстои да се включиш.
След събитието можеш да оставиш CV-то си или профила в LinkedIn на компаниите, които са те впечатлили.
За кого е подходящо

За студенти или млади специалисти.

Участието е без такса, с предварителна регистрация.

Онлайн обучение „Игровизация: как да направим бизнеса си по-ангажиращ“
2021-03-18 16:00 - 17:30
Имаш малък бизнес, който се стремиш да развиваш, дори и в условия на ограничения. За да успяваш, трябва да си наясно и с предимствата си пред конкурнецията, и с целевата си аудитория.
Ако твоят фокус е насочен именно към разрастването и привличането на нови клиенти, то поредицата от събития, подготвени от MOVE.BG ти е от полза. Едно от тях е посветено на игровизацията. Какво представлява методът и как ти помага да достигнеш до своята аудитория? Всичко това научаваш от събитието. Вземи участие, за да разбереш как да:

определяш своите потенциални клиенти;
прилагаш модела на осемте мотиватора на поведението – Octalysis;
увеличиш ангажираността на потребителите.

За кого е подходящо

За собственици на бизнес.

Лектор

Ангел Георгиев е лектор, провеждал обучения в Европа, и САЩ. Той е и учител по програмиране и създател на платформата „Знам.бе“. Неговата страст е насочена към игрите и използването им в бизнес процеси.

Събитието е платено, с предварителна регистрация.

Входът е свободен за членовете на Club by MOVE.BG.

Онлайн дискусия „Възможности и проблеми на електронната търговия“
2021-03-19 10:00 - 12:00
Собственик си на онлайн магазин или планираш да изместиш бизнеса си в интернет. Ако имаш опит в електронната търговия, добре е да следиш новостите и тенденциите в тази сфера. А ако нямаш, но си решил да се захванеш с онлайн продажби, важно е да намериш отговор на много правно-счетоводни въпроси, преди да стартираш. И в двата случая събитието ти е от полза.
По време на дискусията се обръща внимание на:

някои правни проблеми – защитата на личните данни, правилата за промоции и др.;
различни счетоводни и данъчни въпроси;
логистиката;
интеграцията на електронните магазини.

За кого е подходящо събитието

За собственици на електронни магазини.

Лектори

Жанет Найденова, председател на Българска Е-комерс Асоциация;
адв. Христо Копаранов, партньор в „Попов, Арнаудов и партньори”;
Христо Петров, управител на „Голдън Вижън”;
Яница Димитрова, „Еконт Експрес“.

Входът е с нефиксирана такса, с предварителна регистрация.

Онлайн курс „Основи на ефективната дигитална реклама“
2021-03-20 14:30 - 2021-04-10 16:30
Създал си онлайн магазин и го ръководиш сам. Обгрижваш сайта си и развиваш профилите и страниците в социалните мрежи. Организираш и рекламните си кампании без чужда помощ. Не си специалист по маркетинг, затова и онлайн обученията са ти от голяма полза. Разгледай и предстоящото „Основи на ефективната дигитална реклама“.
Запиши го, за да разбереш:

каква е структурата на успешната целева страница;
как да създаваш ефективни рекламни кампании в Google Ads, Facebook, Instagram и Pinterest и как да анализираш и подобряваш резултатите от тях;
по какъв начин да използваш Instagram и Pinterest, за да разшириш аудиторията си.

Обучението е разделено на 4 основни лекции, а след всяка от тях има практическа задача, която ти помага да усвоиш веднага наученото.
За кого е подходящо събитието

За собственици на бизнес и начинаещи маркетолози.

Лектор

Красимир Калинов е маркетинг специалист и графичен дизайнер с над 10-годишен опит в сферата на рекламата.

Входът е с такса, с предварителна регистрация.

„Питай фотограф“ – безплатна, онлайн консултация със специалист
2021-03-22 - 2021-03-31
Част от любителите фотографи решават сами да заснемат продуктовите снимки за онлайн магазина си. И ти ли си от тях? Щом си любител, вероятно кадрите ти имат нужда от подобрения. Знаеш ли как да ги направиш? Включи се в безплатната консултация „Питай фотограф“, за да научиш.
Възможно е и да си от хората, които не знаят как да позират пред камера. Притесняваш се. Ще изглеждаш ли естествено? Или по-скоро неувереността ти ще се запечата на снимката? Получи практически насоки как да позираш и да се представиш в най-добрата си светлина, независимо дали снимките ти са за портфолиото или профила ти в Instagram. Попитай фотографа Павлина Иванова.
Как да участваш

Публикувай въпроса си като коментар под месечната публикация в рубриката „Питай фотограф“. Ако си един от първите 3-ма, очаквай отговор до сряда вечер (31.03.2020).

Кой води консултацията

Павлина Иванова е фотограф с 5-годишен опит в сферата. Дейността ѝ е насочена и към създаването на бизнес портрети и снимки за портфолио. Повече за услугите, които предлага, можеш да научиш от професионалния ѝ сайт.

Последвай линка и задай въпроса си на Павлина Иванова.

Уебинар „Супер продуктивност за майки“
2021-03-23 14:00 - 18:00
Може би познаваш поне една жена, която майсторски успява да балансира между семейството и кариерата, и се справя отлично. Питаш се как го постига, докато ти се втурваш ту в една задача, ту в друга, а в края на деня осъзнаваш, че си свършила всичко наполовина.
В голяма степен планирането на ангажиментите е ключово за успеха. Какво още ти е необходимо, за да се справяш с домашните и работните си задължения? Гледай безплатния уебинар, за да получиш отговор.
От водещите на събитието разбираш:

какви са уменията за продуктивност у дома и на работа;
какво представлява системата FLY мама;
как осъзнатото общуване с децата те прави по-продуктивна;
защо планирането е толкова важно и др.

Включи се, имаш възможност да зададеш въпросите си и да получиш персонален отговор.
За кого е подходящо събитието

За майки, на които им се налага да балансират успешно между професионалния и семейния живот.

Лектор

Дарина Янкова е копирайтър и маркетинг специалист в „Супер продуктивност“ и част от екипа на „Осъзнати родители“.

Уебинарът е без такса, с предварителна регистрация. Можеш да го гледаш на живо във Фейсбук в страницата на „1 наум“.

SEO Семинар 2021 – онлайн събитие
2021-03-25
Имаш малък фирмен сайт или личен блог, който поддържаш сам. Старателно създаваш съдържанието за него и се стремиш да се класираш по-напред в Google. Получава ти се, но виждаш, че има върху какво още да работиш. В такъв случай онлайн обучението ти е полезно. Запиши го и ако си решил да се занимаваш със SEO, но си в началото на професионалния си път. Основните теми, които се специалистите обсъждат с теб, са:

on-page оптимизация;
линк билдинг.

Разбираш как да ги създаваш и използваш и защо те са толкова важни за класирането на сайта ти. Предвидена е и дискусия – лекторите споделят практически казуси за оптимизацията на българските сайтове.
За кого е подходящо събитието

За блогъри, собственици на бизнес и всички, които се интересуват от SEO.

Лектори

Водещи специалисти в областта на оптимизацията, програмирането и дигиталния маркетинг. Научи кои са те от страницата на събитието.

Обучението е без такса, с предварителна регистрация.

Бизнес работилница – онлайн събитие
2021-03-31 19:00 - 2021-04-30 20:30
Развиваш собствен бизнес, но искаш да разшириш пазара си – да създадеш нов продукт, който да таргетираш правилно или да предложиш допълнителна услуга. А може би си се концентрирал върху изграждането на личен бранд? Във всеки от тези случаи събитието ти е от помощ. Включи се, ако планираш да направиш положителна промяна, но не знаеш как.
Срещите са ти полезни, защото обсъждаш с водещия реални свои казуси и получаваш индивидуални насоки. Групите са малки – от 5-6 души, за да бъдат разговорите ви максимално ефективни.
От лектора разбираш още:

как да определиш целевата си аудитория;
кои канали за комуникация да избереш спрямо своя бизнес и как да ги използваш;
как да намериш правилните партньори и др.

За кого е подходяща работилницата

За всички, които искат да направят промяна в бизнеса си.

Лектор

Александра Тодорова е маркетинг експерт с богат опит в създаването и развитието на брандове и работата с групи.

Събитието е с такса, с предварителна регистрация.

Графикът се изготвя спрямо ангажираността на участниците.

Виртуално пътешествие „До Северния полярен кръг и отвъд“
2021-03-31 19:30 - 21:00
Специалист на свободна практика си и за теб възможността да пътуваш и работиш е едно от големите предимства на фрийлансърството. Ходил си къде ли не. А посещавал ли си някои от най-студените места в света? Ако все още не си, но си любопитен да видиш как живеят хората при такива условия, включи се в срещата на Георги Павлов с „Клуб на пътешественика“. Може би след нея ще планираш следващото си пътуване до Северния полярен кръг.
Гледай живото излъчване и научи от първо лице:

какъв е битът на местните;
с какво тези места привличат младежите
и още куп факти и истории.

За кого е подходящо събитието

За всички, които обичат пътешествията, дори и те да са виртуални.

Входът е без такса, излъчва се на живо в страницата на „Клуб на пътешественика“.

Можеш да направиш дарение, за да подкрепиш работата на организаторите.

Онлайн обучение „SEO курс за начинаещи“
2021-04-03 10:00 - 2021-04-24 12:00
Ако си начинаещ SEO специалист или поддържаш сам сайт или блог, трябва да си поне отчасти наясно с изискванията на търсачките (в частност Google). Може би имаш основни SEO познания, които прилагаш. Искаш ли да ги надградиш и да видиш резултати от действията си? Искаш ли да разбереш как да оптимизираш сайта си така, че да започне да се класира при търсене? Ако отговорът е „да“, обучението ти е от полза.
Курсът е разделен на няколко модула:

Въведение в SEO и онлайн маркетинга – разбираш какво е FTP, https и уеб протокол и как работи.
On-site SEO. Подготовка на сайта за оптимизация – детайлно се обсъждат въпросите за създаване на сайт, избор на домейн, писане на текстове, избор на ключови думи и др.
Off-site SEO. Абонаментна SEO поддръжка на сайт – научаваш всичко за линковете, препращащи към сайта – защо са ти нужни, как да ги набавяш, с какво ти помагат, могат ли да навредят и т.н.
SEO мониторинг на уебсайт – разбираш как да използваш Gооglе Аnаlуtісѕ, Gооglе Соnѕоlе и някои основни инструменти.

В края на обучението се дискутират тенденциите в сферата на оптимизацията.
Разгледай програмата на събитието, за да разбереш с какво още ти е полезно.
За кого е подходящо

За собственици на бизнес, копирайтъри и всеки, които иска да се реализира като SEO специалист.

Лектор

Георги Стефанов е SEO експерт и уеб разработчик, основател на „Ganbox“. Работил е с български и чуждестранни компании и съвместно с екипа си е извършил одит на стотици сайтове.

Входът е платен, с предварителна регистрация.

Таксата е субсидирана от Фондация „Америка за България“. Всеки курсист дължи такса самоучастие в размер на 70 лв.

Уебинар „Съдържанието е цар“ или как да ангажираме потребителите си в Инстаграм"
2021-04-08 19:00 - 21:00
Имаш малък бизнес и сам го популяризираш в социалните мрежи. Наясно си, че различните платформи ти помагат да достигаш до точните клиенти и да ангажираш потребителите си. Instagram е един от предпочитаните канали за връзка с аудиторията и изграждане на бранд идентичност. Имаш ли опит с тази мрежа? Ако все още нямаш, или вече си създал профил, но не се справяш успешно с управлението му, гледай онлайн обучението.
От лектора научаваш:

защо да използваш Instagram;
как работи алгоритъмът на платформата;
какви видове съдържание можеш да създаваш, как да подбереш правилното за твоя бизнес и как да го споделяш;
как да работиш с инфлуенсъри, дизайнери и клиенти.

За кого е подходящо събитието

За собственици на бизнес и начинаещи маркетолози.

Лектор

Катерина Николич се занимава с маркетинг през последните 5 години, а към момента е част от екипа на „SoftUni Digital“. Развива и личен профил в Instagram, в който споделя насоки и съвети за пътешествия.

Обучението е безплатно, с предварителна регистрация.

Онлайн разговор „Закуси с Борис Колев: Как да инвестираме в социалната промяна“
2021-04-13 08:30 - 09:30
Следиш ли формата „Закуси с мен“? Ако го правиш, знаеш, че организаторите те срещат с професионалисти в конкретни области. Изданието ти е полезно, защото можеш да почерпиш знания от чуждия опит или да се вдъхновиш от него. Априлският брой те среща с Борис Колев – изпълнителен директор на „CSR Bulgaria“. Акцентът на разговора е върху бизнеса с кауза – защо социалната промяна е важна и как да инвестираш в нея.
Включи се в събитието, защото с теб и останалите зрители той споделя още:

през какви трудности е преминал досега;
защо гледа на провала като част от успеха.

За кого е подходящо събитието

За хора, които са интересуват от темата за корпоративната социална отговорност.

Лектор

Борис Колев е социален предприемач и изпълнителен директор на „CSR Bulgaria“. Вицепрезидент на „Devexperts“ и основател и на редица бизнес проекти.

Събитието е безплатно, с предварителна регистрация.

Онлайн курс по графичен дизайн
2021-04-14 10:00 - 2022-04-14 12:00
Имаш интереси в сферата на графичния дизайн и обмисляш да се развиваш професионално в областта. До момента си се самообучавал – следиш няколко YouTube канала и прилагаш наученото от видеата. Отделяш време, за да се упражняваш, но знаеш, че има редица тънкости, които все още ти убягват. Замисляш ли се да запишеш специализиран курс? Защо не разгледаш с какво може да ти е полезен този конкретно? Неговата цел е не толкова да те научи да ползваш софтуерни програми, колкото да ти осигури всеобхватно обучение по дизайн.
Основните модули са:

История на изкуството, рисуване, композиция и перспектива.
Визуални изкуства – научаваш повече за фотографията и използването ѝ в дизайна.
Графичен дизайн – лекторът акцентира върху различните видове реклама.
Графични техники и печатни технологии – разбираш кои са основите на художественото оформление.
Adobe Photoshop – сдобиваш се с базови познания за работа с програмата.
Adobe Illustrator – разбираш как да използваш растерна и векторна графика в един проект.
Adobe InDesign – работиш със страници, рисуваш векторни обекти и научаваш принципите за създаване на книги, списания и др.
CorelDraw – вникваш в изграждането на цялостни дизайнерски решения с програмата.
Уеб технологии и анимации – получаваш информация за SEO и видоветете оптимизация; CMS системи и др.

По време на обучението трябва да изпълняваш различни практически задачи. Някои от тях са:

създаване на малко списание;
изработка на лого;
направа на фирмени рекламни материали и др.

Всички задачи, както и подробна програма можеш да видиш в страницата на обучението.
Курсът се провежда в рамките на една календарна година. В края му полагаш държавен изпит, а ако го завършиш успешно, получаваш диплома от МОН. Изискването към теб е да имаш завършено средно образование.
За кого е подходящо събитието

За всички, които искат да получат обширни знания по графичен дизайн.

Лектори

Емануела Станоева – специалист в областта на графичния дизайн и фотографията. Преподавател е от над 7 години.
Георги Благоев – графичен дизайнер. От 13 години работи в областта на печатната реклама.

Обучението е платено, с предварителна регистрация.

Можеш да заплатиш таксата на 4 вноски.

Онлайн обучение „Промените в Наредба Н-18 от 2021 г.“
2021-04-21 09:30 - 15:00
Ако си собственик на малък бизнес или се занимаваш с електронна търговия, вероятно вече си се изправял неведнъж пред изискванията на Наредба Н-18. Променил си фискалното си устройство, потърсил си фирма, предлагаща СУПТО и следиш новостите около наредбата. Дори и да си добре подготвен, вероятно все още имаш много неясноти, тъй като текстовете се изменят непрекъснато. Запиши се за участие в семинара, за да разбереш какви са:

актуалните изисквания относно отпечатването на УНП номер;
промените в сторно операциите;
подробностите относно информацията, която се подава към НАП;
преференциите за търговците, използващи СУПТО и др.

Разгледай програмата на обучението, за да научиш с какво още ти е полезно.

За кого е подходящо

За собственици на бизнес, които искат да получат яснота относно промените в Наредба Н-18 от тази година.

Събитието е с такса, с предварителна регистрация.

Цената е без включено ДДС.

Конференция „Stronger Together“ – eCommerce Academy
2021-04-22
Ако развиваш собствен бизнес, знаеш, че електронната търговия през последната година бележи възход. Може би и ти вече си изместил дейността си и онлайн, а надеждата ти е да достигнеш до повече клиенти. Първите стъпки са трудни. Ако бизнесът ти е малък, вероятно обгрижваш магазина си сам и разчиташ в голяма степен на себе си. Ето защо знанията, които придобиваш от различните обучения, са ти от голяма полза. Виж и това, със сигурност ще научиш нещо ново от него. Онлайн е и е безплатно – трябва само да отделиш време, за да се включиш.
От лекторите научаваш как да:

адаптираш рекламни похвати според обстоятелствата;
използваш на ERP система за подобряване на вътрешноорганизационните процеси на магазина;
развиеш бизнеса си чрез eMag маркетплейс и др.

Разгледай програмата на събитието, за да научиш с какво още ти е полезно.
За кого е подходящо

За всички, които планират да развиват онлайн бизнес.

Лектори

Лекторите са маркетинг специалисти и експерти в сферата на продажбите. Кои са те? Виж в страницата на конференцията.

Обучението е без такса, с предварителна регистрация.

Конференция от хибриден тип „Cloud&CyberSec 2021“
2021-04-22 09:00 - 15:00 | Интерпред, бул. "Драган Цанков" 36, София, Bulgaria
Пандемията променя бизнеса. Разкриват се все повече дистанционни работни места, а за да достигат до клиентите си, голяма част от собствениците са изместили вече дейността си онлайн. Ако развиваш електронна търговия, знаеш, че наличната информация трябва да е добре защитена. Но самият ти не си наясно с много въпроси, касаещи кибератаките и информационната сигурност. В такъв случай участвай онлайн или на живо в конференцията, за да разбереш:

как да съхраняваш и използваш данните от разстояние;
какви са нормативните изисквания за защитата им;
как да се предпазиш от киберзаплахите извън корпоративната мрежа;
как се развиват технологиите в сферата и др.

Конференцията е разделена на няколко модула. Виж програмата, за да се информираш за темите, които ще се обсъждат.
В края на събитието можеш да зададеш въпросите си.
За кого е подходящо

За собственици на бизнес, мениджъри, ръководители на екипи.

Лектори

Лекторите са мениджъри и консултанти в сферата на информационната сигурност. Научи кои са те от страницата на конференцията.

Входът е безплатен, с предварителна регистрация.

Кръгла маса – „Зелен рестарт или сив застой“
2021-04-22 11:00 - 14:00
През последната година бизнесът търпи много промени – и положителни, и отрицателни. За възстановяването от кризата ЕС отпуска значителен финансов капитал срещу създаване на зелени и дигитални реформи. Ако темата за щадящите природата трансформации не ти е безразлична, включи се в дискусията „Зелен рестарт или сив застой“.
Въпросите, които се обсъждат, са заложени в „Учебник по бъдеща история на България“. Учебникът представя развитието на страната ни през следващите десетилетия, ако се наложат ефективни реформи.
За кого е подходящо събитието

За всички, които се интересуват от темата за устойчивото развитие на страната ни.

Лектори

проф. Антоний Тодоров, политолог, преподавател в НБУ;
проф. Румяна Стоилова, социолог в ИФС към БАН;
Страхил Делийски, политолог, преподавател във Философския факултет на СУ;
Веселина Кавръкова, изпълнителен директор на WWF България.

Входът е без такса, с предварителна регистрация.

Онлайн обучение „Счетоводни аспекти на онлайн бизнеса“
2021-04-22 17:00 - 18:00
Обмисляш да създадеш свой онлайн магазин, но знаеш, че физическото изпълнение е по-лесната част. Преди това трябва да проучиш детайлно някои правни и счетоводни въпроси, за да си спестиш редица неприятности в бъдеще. Наясно си, че онлайн курсовете са ти полезни, следиш ги и участваш в част от тях. В такъв случай не пропускай да се включиш и в това обучение, част от изданието поредицата SuperTalks.
От лектора научаваш кои са първите крачки в стартирането на електронна търговия. Разбираш още:

как да започнеш да продаваш онлайн;
какъв тип дружество да избереш;
какви са особеностите при онлайн разплащанията и др.

За кого е подходящо събитието

За всички, които планират да създадат свой електронен магазин.

Лектор

Христо Петров е управител на счетоводна къща „Golden Visiоn“. Екипът му се е специализирал в сферата на електронната търговия. Христо Петров е лектор на повечето обучения за счетоводство на онлайн бизнеси.

Събитието е без такса. Гледай го на живо във Фейсбук страницата на SuperHosting.BG.

„Питай адвокат“ – безплатна, онлайн консултация със специалист
2021-05-10 - 2021-05-31
Като фрийлансър вероятно ти се е случвало да имаш проблемни взаимоотношения с клиент и да не знаеш как да постъпиш. Най-доброто решение е да се допиташ до адвокат.
Безплатна правна консултация можеш да получиш в блога „Свободна практика“.
Обърни се към адвокат Мирослав Моравски, ако искаш да:

защитиш авторските си права;
имаш добре написан договор, който да ползваш при стартиране на работа с нови клиенти;
регистрираш фирма.

Търговски марки, отношения с партньори – каквито и други специфични въпроси да имаш, вземи участие в безплатната консултация. Навременният правен съвет може да ти спести проблеми в бъдеще.
Как да участваш

Публикувай въпроса си като коментар под месечния пост в рубриката „Питай адвокат“. Ако си един от първите 5-ма, очаквай отговор до четвъртък вечер (20. 05. 2021)

Кой води консултацията

Мирослав Моравски е адвокат с дългогодишен стаж. Юристконсулт в областта на гражданското и търговското право. Разрешава както семейни и имотни казуси, така и фирмени. Практикувал е в нотариални и правни кантори, работил е и като адвокат в търговски дружества. Защитата на правото е в основата на неговата дейност, затова и окачествява работата си като „правна помощ с човешко лице“. Разгледай професионалния му сайт, за да разбереш повече за консултациите, които предлага.

Последвай линка и задай въпросите си на Мирослав Моравски.

„Retail Digital Summit 2021“ – конференция от хибриден тип
2021-05-11 09:00 - 15:30 | Интерпред, бул. "Драган Цанков" 36, София, Bulgaria
Пандемията доведе до дигитализация на бизнеса. Всички са в интернет. Ти си там, също и конкуренцията ти – на един клик разстояние от потребителите. Задачата ти е да накараш потенциалните си клиентите да изберат теб пред останалите. Ако искаш да знаеш как да се отличиш, вземи участие в „Retail Digital Summit 2021“. По време на конференцията научаваш още:

какви са тенденциите в маркетинга и онлайн търговията;
как да разшириш дейността си и извън страната;
какво е персонализация и защо е важна за теб;.
как LinkedIn ти помага да достигаш до клиентите си и др.

Разгледай цялата програма.
За кого е подходящо събитието

За собственици на електронни магазини.

Лектори

Лекторите са маркетинг специалисти и основатели на наложили се компании, сред които: „Xplora“, „Net Info“, „Netpeak“, „Зора“, „BILLA“ и др. Научи повече за тях от страницата на събитието.

Входът е платен, с предварителна регистрация.
Можеш да закупиш:

онлайн билет – 107 лв.;
присъствен – 178 лв.;
пакет от 3 билета – 390 лв.

Цените са без включено ДДС.

Уебинар „Дигитални инструменти и етапи в развитието на малкия онлайн бизнес“
2021-05-11 19:00 - 21:00
Сръчен си и често прекарваш часове наред в майсторене на всевъзможни неща. Решил си да ги продаваш и така да превърнеш хобито си в източник на доходи, но искаш да излезеш извън рамките на маркетплейсите в България. Насочваш погледа си към чуждестранните платформи за търговия, а същевременно с това развиваш и собствен онлайн магазин. В такъв случай не пропускай да гледаш записа на семинара „Дигитални инструменти и етапи в развитието на малкия онлайн бизнес“.
Акцентите са върху трите основни етапа на продажбата – подготовката, реализацията и поръчката.
От лектора разбираш:

кои изображения продават;
как да избереш подходяща платформа;
как да изградиш сайта си;
кои са основните източници на трафик;
как да използваш социалните мрежи ефективно и др.

За кого е подходящо събитието

За всички, които искат да развият собствен бизнес, а фокусът им е върху чуждестранният пазар.

Лектор

Фани Ванкова се занимава с дигитален маркетинг от 6 години. До момента е развила успешно няколко бранда, сред които „RadGal Roller Skate“.

Записът е без такса, с предварителна регистрация.

„Започни развитието си като UI дизайнер“ - онлайн курс
2021-05-15 14:30 - 2021-06-05 16:00
Имаш интереси в сферата на дизайна, следиш няколко YouTube канала за работа с графичен софтуер и ежедневно отделяш време, за да се упражняваш. Ставаш все по-добър и обмисляш да се развиваш професионално в сферата. Искаш да разшириш познанията си, затова насочваш вниманието си и към UI дизайна. Ако е така, разгледай и този курс.
Включи се, за да:

научиш какви са принципите за изграждане на потребителска среда в уеб;
усвоиш практически умения в създаването на UI дизайн;
работиш по свой проект с Adobe XD.

Инсталирай си Adobe XD, преди да започнеш с уроците.
За кого е подходящо събитието

За хора без опит, но с интереси в областта на UI дизайна.

Лектор

Боян Петков е дизайнер с над 15-годишен стаж в областта. Обучавал се е в Италия, Гърция и Австрия. Той е част от екипа на „Startup Factory“ и същевременно работи по различни проекти като специалист на свободна практика.

Входът е с такса самоучастие, с предварителна регистрация.

Останалата част от таксата се поема от Фондация „Америка за България“.

Уебинар „Кариерно ориентиране за майки“
2021-05-17 14:00 - 15:30
Посрещаш ли началото на работната седмица с нежелание? Намираш ли изобщо мотивация да продължиш на настоящата си позиция? Ако искаш да направиш промяна в кариерен план, но все още не знаеш кое занимание би ти носило удовлетворение, уебинарът е за теб.
Включи се в разговора с Лили Георгиева. Тя споделя какъв е процесът на осъзнатата кариерна промяна и представя обновеното издание на книгата „От любов към себе си“.
За кого е подходящо събитието

За всички майки, които искат да се преориентират в професионален план.

Лектор

Лили Георгиева е консултант по кариерно развитие и създател на методологията „Устрем“. Автор е и на книгата за кариерна промяна „От любов към себе си“. Работила е като HR в международни компании.

Събитието е без такса, с предварителна регистрация.

Присъедини се към „РАБОТНА ГРУПА“ във Фейсбук, за да имаш достъп до разговора.
